Налшык и пIалъэр къэмысу щатынущ яслъэр щылэжьэну унэр
КъБР-м и къалащхьэ Налшык дэт прогимназие №52-м къыпащIыхь яслъэ ныбжьым ит сабийхэм щакIэлъыплъыну IуэхущIапIэр.
А лэжьыгъэхэр ирагъэкIуэкI Къэбэрдей-Балъкъэрым «КъБР-м егъэджэныгъэ IэнатIэм зыщегъэужьын» и къэрал программэмрэ «ЦIыхубзхэр IэнатIэкIэ къызэгъэпэщын — илъэсищ иримыкъуа сабийхэр щаIыгъыну IуэхущIапIэхэр ухуэн» федеральнэ проектымрэ япкъ иткIэ. Ахэр хохьэ «Демографие» лъэпкъ проектым.
КъБР-м ухуэныгъэмрэ псэупIэ-коммунальнэ хозяйствэмкIэ и министр Бэрбэч А. Хь. зэрыжиIамкIэ, ухуэныгъэр йокIуэкI зэращIылIауэ щыта зэгурыIуэныгъэм къыщыгъэлъэгъуа пIалъэм ипэ иту. Апхуэдэуи абы къыхигъэ-щащ лэжьыгъэм и фIагъкIи дагъуэ зэрыхуамыщIыр.
Проектым ипкъ иткIэ, унэм дэтхэнэми сабий тIощI хэту гупитI щIэзэгъэнущ. Мардэм къызэригъэувым хуэдэу, дэтхэнэ гупми иIэнущ зы пэшышхуэ, щыжеину, сабийхэр щахуэпэну-щатIэщIэну щIыпIэ, шхапIэ, зытхьэщIыпIэхэр. КъимыдэкIэ, яслъэм хэтынущ медицинэ, методикэ пэш, щIыхьэпIэхэр, пэIущIэ пэшышхуэ, сабийхэм я Iэпкълъэпкъым зыщрагъэукъуэдиину зал.
КъБР-м и Iэтащхьэмрэ Правительствэмрэ я пресс-IуэхущIапIэ.
